ddrg/super_eurlex huggingface dataset:
81/361/ETY: Neuvoston päätös, tehty 28 päivänä huhtikuuta 1981, tullitariffeja ja kauppaa koskevan yleissopimuksen (GATT) 24 artiklan 6 kohdan mukaisista neuvotteluista



Virallinen lehti nro L 137 , 23/05/1981 s. 0037 - 0037

Suomenk. erityispainos Alue 11 Nide 10 s. 0003

Espanjank. erityispainos: Luku 11 Nide 14 s. 0202

Ruotsink. erityispainos Alue 11 Nide 10 s. 0003

Portugalink. erityispainos: Luku 11 Nide 14 s. 0202



NEUVOSTON PÄÄTÖS, tehty 28 päivänä huhtikuuta 1981, tullitariffeja ja kauppaa koskevan yleissopimuksen (GATT) 24 artiklan 6 kohdan mukaisista neuvotteluista (81/361/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission suosituksen, sekä katsoo, että yhteisöjen laajentumisen vuoksi Helleenien tasavallan tariffimyönnytyksistä on neuvoteltava uudelleen tullitariffeja ja kauppaa koskevan yleissopimuksen 24 artiklan 6 kohdan määräysten mukaisesti, ON PÄÄTTÄNYT SEURAAVAA: Ainoa artikla Komissiolla on toimivalta aloittaa tullitariffeja ja kauppaa koskevan yleissopimuksen 24 artiklan 6 kohdan mukaiset neuvottelut. Komissio käy nämä neuvottelut kuultuaan perustamissopimuksen 113 artiklassa määrättyä erityiskomiteaa, joka avustaa komissiota tässä tehtävässä. Tehty Luxemburgissa 28 päivänä huhtikuuta 1981. Neuvoston puolesta Puheenjohtaja J. de KONING
81/209/Euratom, EHTY, ETY: Neuvoston päätös, tehty 30 päivänä maaliskuuta 1981, yhteisön tuomioistuimen julkisasiamiesten määrän lisäämisestä



Virallinen lehti nro L 100 , 11/04/1981 s. 0021 - 0021

Suomenk. erityispainos Alue 1 Nide 2 s. 0016

Espanjank. erityispainos: Luku 01 Nide 3 s. 0077

Ruotsink. erityispainos Alue 1 Nide 2 s. 0016

Portugalink. erityispainos: Luku 01 Nide 3 s. 0077



NEUVOSTON PÄÄTÖS, tehty 30 päivänä maaliskuuta 1981, yhteisön tuomioistuimen julkisasiamiesten määrän lisäämisestä (81/209/Euratom, EHTY, ETY) EUROOPAN YHTEISÖJEN NEUVOSTO, joka ottaa huomioon Euroopan hiili- ja teräsyhteisön perustamissopimuksen, erityisesti sen 32 a artiklan, ottaa huomioon Euroopan talousyhteisön perustamissopimuksen, erityisesti sen 166 artiklan, ottaa huomioon Euroopan atomienergiayhteisön perustamissopimuksen, erityisesti sen 138 artiklan, ottaa huomioon tuomioistuimen muistiossaan 21 päivältä heinäkuuta 1978 esittämän pyynnön julkisasiamiesten määrän lisäämisestä, sekä katsoo, että yhteisön tuomioistuimen työmäärä antaa aiheen nostaa julkisasiamiesten määrä viiteen, on tarpeen näin ollen mukauttaa Euroopan hiili- ja teräsyhteisön perustamissopimuksen 32 a artiklan ensimmäistä kohtaa, Euroopan talousyhteisön perustamissopimuksen 166 artiklan ensimmäistä kohtaa ja Euroopan atomienergiayhteisön perustamissopimuksen 138 artiklan ensimmäistä kohtaa julkisasiamiesten määrän lisäämiseksi, on suotavaa mukauttaa Euroopan hiili- ja teräsyhteisön perustamissopimuksen 32 b artiklan kolmatta kohtaa, Euroopan talousyhteisön perustamissopimuksen 167 artiklan kolmatta kohtaa ja Euroopan atomienergiayhteisön perustamissopimuksen 139 artiklan kolmatta kohtaa, jotta osittainen vaihtuminen koskisi vuoroin kahta ja vuoroin kolmea julkisasiamiestä, ja määrätyn vaihtumisjärjestelmän toimimisen varmistamiseksi on tarpeen pidentää 6 päivään lokakuuta 1985 päivää, jolloin päättyy sen julkisasiamiehen toimikausi, joka nimitetään ensimmäisenä hoitamaan tällä päätöksellä perustettavaa tehtävää, ON PÄÄTTÄNYT SEURAAVAA: 1 artikla Korvataan Euroopan hiili- ja teräsyhteisön perustamissopimuksen 32 a artiklan ensimmäinen kohta, Euroopan talousyhteisön perustamissopimuksen 166 artiklan ensimmäinen kohta ja Euroopan atomienergiayhteisön perustamissopimuksen 138 artiklan ensimmäinen kohta seuraavasti: «Yhteisön tuomioistuinta avustaa viisi julkisasiamiestä.» 2 artikla Korvataan Euroopan hiili- ja teräsyhteisön perustamissopimuksen 32 b artiklan kolmas kohta, Euroopan talousyhteisön perustamissopimuksen 167 artiklan kolmas kohta ja Euroopan atomienergiayhteisön perustamissopimuksen 139 artiklan kolmas kohta seuraavasti: «Osa julkisasiamiehistä vaihtuu joka kolmas vuosi. Tämä koskee vuoroin kahta ja vuoroin kolmea julkisasiamiestä.» 3 artikla Sen julkisasiamiehen toimikausi, joka hoitaa ensimmäisenä tällä päätöksellä perustettua tehtävää, päättyy 6 päivänä lokakuuta 1985. Tehty Brysselissä 30 päivänä maaliskuuta 1981. Neuvoston puolesta Puheenjohtaja G. BRAKS
81/83/EHTY: Neuvoston päätös, tehty 20 päivänä tammikuuta 1981, Kreikan etujärjestöjen nimeämisestä ehdokasluettelojen laatimiseksi Euroopan hiili- ja teräsyhteisön neuvoa-antavaa komiteaa varten



Virallinen lehti nro L 058 , 05/03/1981 s. 0028 - 0029

Suomenk. erityispainos Alue 1 Nide 2 s. 0011

Ruotsink. erityispainos Alue 1 Nide 2 s. 0011



NEUVOSTON PÄÄTÖS, tehty 20 päivänä tammikuuta 1981, Kreikan etujärjestöjen nimeämisestä ehdokasluettelojen laatimiseksi Euroopan hiili- ja teräsyhteisön neuvoa-antavaa komiteaa varten (81/83/EHTY) EUROOPAN YHTEISÖJEN NEUVOSTO, joka ottaa huomioon Euroopan hiili- ja teräsyhteisön perustamissopimuksen 18 artiklan, sekä katsoo, että neuvosto nimesi 2 päivänä elokuuta 1978 () ja 16 päivänä lokakuuta 1978 (), sellaisena kuin se on viimeksi muutettuna liittymisasiakirjan liitteessä I olevalla XVI. 2 kohdalla (), tehdyllä päätöksellä etujärjestöt EHTY:n neuvoa-antavan komitean uusien jäsenten nimeämiseksi kahdeksi vuodeksi, neuvosto nimesi 16 päivänä lokakuuta 1978 () tehdyllä päätöksellä neuvoa-antavan komitean jäsenet 16 päivästä lokakuuta 1978 alkaen 15 päivään lokakuuta 1980 asti, neuvosto nimesi 20 päivänä lokakuuta 1980 () tehdyllä päätöksellä edellä mainitun artiklan kolmannessa alakohdassa tarkoitetut tuottaja- ja työntekijäjärjestöt, neuvosto nimesi 25 päivänä marraskuuta 1980 () tehdyllä päätöksellä neuvoa-antavan komitean jäsenet 25 päivästä marraskuuta 1980 alkaen 24 päivään marraskuuta 1982 asti, ja neuvoa-antavan komitean täydentämiseksi kaudelle, joka päättyy 24 päivänä marraskuuta 1982 on tarpeen täydentää edellä johdanto-osan kolmannessa kappaleessa tarkoitettua 20 päivänä lokakuuta 1980 tehtyä päätöstä Kreikan osalta nimeämällä kaksi kreikkalaista etujärjestöä, joita pyydetään laatimaan luettelot, joissa on kaksi kertaa niin monta ehdokasta kuin heille on osoitettu paikkoja, ON PÄÄTTÄNYT SEURAAVAA: Ainoa artikla Tämän päätöksen liitteenä olevassa taulukossa luetellaan ne tuottajien ja työnantajien etujärjestöt, joita pyydetään laatimaan ehdokasluettelot, joiden perusteella Euroopan hiili- ja teräsyhteisön neuvoa-antavaan komiteaan nimetään kaksi Kreikan edustajaa edellä tarkoitetussa taulukossa näiden järjestöjen kohdalla mainitun määrän mukaisesti. Tehty Brysselissä 20 päivänä tammikuuta 1981. Neuvoston puolesta Puheenjohtaja Ch. A. van der KLAAUW () EYVL N:o L 226, 17.8.1978, s. 20 () EYVL N:o L 314, 8.11.1978, s. 5 () EYVL N:o L 291, 19.11.1979, s. 113 () EYVL N:o L 314, 8.11.1978, s. 6 () EYVL N:o L 283, 28.10.1980, s. 28 () EYVL N:o L 326, 2.12.1980, s. 20
81/109/ETY: Komission päätös, tehty 10 päivänä helmikuuta 1981, viljakasvien siemenpakkauksissa ilmoitettavien tietojen pysyvästi suoraan pakkaukseen painamisen hyväksymisestä tehdyn päätöksen 80/755/ETY muuttamisesta



Virallinen lehti nro L 064 , 11/03/1981 s. 0013 - 0013

Suomenk. erityispainos Alue 3 Nide 13 s. 0022

Espanjank. erityispainos: Luku 03 Nide 21 s. 0050

Ruotsink. erityispainos Alue 3 Nide 13 s. 0022

Portugalink. erityispainos: Luku 03 Nide 21 s. 0050



KOMISSION PÄÄTÖS, tehty 10 päivänä helmikuuta 1981, viljakasvien siemenpakkauksissa ilmoitettavien tietojen pysyvästi suoraan pakkaukseen painamisen hyväksymisestä tehdyn päätöksen 80/755/ETY muuttamisesta (81/109/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY(), sellaisena kuin se on viimeksi muutettuna direktiivillä 79/692/ETY(), ja erityisesti sen 10 artiklan 1 kohdan a alakohdan viimeisen virkkeen, sekä katsoo, että viljakasvien siemeniä saa tavallisesti pitää kaupan ainoastaan, jos niiden pakkaukset on direktiivin 66/402/ETY säännösten mukaisesti varustettu virallisella etiketillä, näiden säännösten mukaan voidaan sallia ilmoitettavien tietojen painaminen pysyvästi suoraan pakkaukseen etiketin mallin mukaisesti, tällainen lupa olisi annettava tietyin edellytyksin, joilla varmistetaan vastuun pysyminen varmentavalla viranomaisella, komissio on päätöksellään 80/755/ETY() jo antanut tällaisen luvan, mainittua päätöstä sovellettaessa on ilmennyt, että on tarkoituksenmukaista muuttaa päätöstä siltä osin kuin se koskee ilmoitettavien tietojen suoraan pakkaukseen painamista tai leimaamista näytettä otettaessa, ja tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN, 1 artikla Muutetaan päätöksen 80/755/ETY 1 artiklan 2 kohdan c alakohta seuraavasti: - korvataan viittaukset "3, 3 a ja 6" viittauksilla "3 ja 3 a", - korvataan saksankielisessä toisinnossa ilmaisu "nicht vor" ilmaisulla "bei". 2 artikla Tämä päätös on osoitettu kaikille jäsenvaltioille. Tehty Brysselissä 10 päivänä helmikuuta 1981. Komission puolesta Poul DALSAGER Komission jäsen () EYVL N:o 125, 11.7.1966, s. 2309/66 () EYVL N:o L 205, 13.8.1979, s. 1 () EYVL N:o L 207, 9.8.1980, s. 37
82/458/ETY: Neuvoston päätös, tehty 14 päivänä kesäkuuta 1982, Euroopan talousyhteisön ja Tekkoslovakian sosialistisen tasavallan välisen lampaan- ja vuohenliha-alan kauppaa koskevan sopimuksen tekemisestä kirjeenvaihtona



Virallinen lehti nro L 204 , 12/07/1982 s. 0029 - 0029

Suomenk. erityispainos Alue 11 Nide 10 s. 0106

Espanjank. erityispainos: Luku 03 Nide 25 s. 0260

Ruotsink. erityispainos Alue 11 Nide 10 s. 0106

Portugalink. erityispainos: Luku 03 Nide 25 s. 0260



NEUVOSTON PÄÄTÖS, tehty 14 päivänä kesäkuuta 1982, Euroopan talousyhteisön ja T Osekkoslovakian sosialistisen tasavallan välisen lampaan- ja vuohenliha-alan kauppaa koskevan sopimuksen tekemisestä kirjeenvaihtona (82/458/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission suosituksen, sekä katsoo, että komissio on käynyt neuvotteluja kolmansien lampaan- ja vuohenlihan tai elävien lampaiden ja vuohien toimittajamaiden kanssa niiden yhteisöön suuntautuvan viennin vapaaehtoista rajoittamista koskeviin sopimuksiin pääsemiseksi, komissio on päässyt sopimukseen T Osekkoslovakian kanssa, sopimus mahdollistaa sen, että kauppaa käydään yhdenmukaisesti kyseisen alan yhteisen markkinajärjestelyn toiminnan kanssa, ja vapaaehtoista rajoittamista koskevan sopimuksen yhteydessä myönnetyn määrän olisi korvattava tietyille kolmansille maille sovellettavasta lampaan- ja vuohenliha-alan tuontijärjestelmästä 22 päivänä helmikuuta 1982 annetun neuvoston asetuksessa (ETY) N:o 424/82(1) säädetty 600 tonnin kiintiö, ON PÄÄTTÄNYT SEURAAVAA: 1 artikla Euroopan talousyhteisön ja T Osekkoslovakian sosialistisen tasavallan välinen kirjeenvaih- tona tehty sopimus lampaan- ja vuohenliha-alan kaupasta, jota on täydennetty kahteen otteeseen sopimuksen 2 ja 9 kohtaan liittyvällä kirjeenvaihdolla, hyväksytään yhteisön puolesta. Näiden asiakirjojen teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti. Tehty Luxemburgissa 14 päivänä kesäkuuta 1982. Neuvoston puolesta Puheenjohtaja P. de KEERSMAEKER (1) EYVL N:o L 55, 26.2.1982, s. 1
82/497/ETY: Neuvoston päätös, tehty 19 päivänä heinäkuuta 1982, Euroopan talousyhteisön ja Brasilian liittotasavallan välisestä Brasiliasta ja muista tullitariffeja ja kauppaa koskevan yleissopimuksen (GATT) sopimuspuolina olevista hankkijamaista lähtöisin olevan maniokin tuontia koskevasta kirjeenvaihtona tehdystä sopimuksesta



Virallinen lehti nro L 219 , 28/07/1982 s. 0058 - 0058

Suomenk. erityispainos Alue 11 Nide 10 s. 0127

Espanjank. erityispainos: Luku 03 Nide 26 s. 0012

Ruotsink. erityispainos Alue 11 Nide 10 s. 0127

Portugalink. erityispainos: Luku 03 Nide 26 s. 0012



NEUVOSTON PÄÄTÖS, tehty 19 päivänä heinäkuuta 1982, Euroopan talousyhteisön ja Brasilian liittotasavallan välisestä Brasiliasta ja muista tullitariffeja ja kauppaa koskevan yleissopimuksen (GATT) sopimuspuolina olevista hankkijamaista lähtöisin olevan maniokin tuontia koskevasta kirjeenvaihtona tehdystä sopimuksesta (82/497/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission suosituksen, sekä katsoo, että tiettyjen yhteisön maataloustuotteiden markkinatilanteen kehityksen perusteella olisi toteutettava näiden markkinoiden tehokkaamman vakauttamisen mahdollistavia toimenpiteitä erityisesti maniokin osalta, tässä tarkoituksessa on käyty neuvotteluja tullitariffeja ja kauppaa koskevan yleissopimuksen (GATT) XXVIII artiklan nojalla sen tullitariffin väliaikaiseksi suspendoimiseksi, jonka yhteisö on myöntänyt yhteisen tullitariffin alanimikkeeseen 07.06 A kuuluvien tuotteiden tuonnissa, näiden neuvottelujen aikana tehtiin Brasilian kanssa sopimus ensimmäisen neuvottelijan ominaisuudessa, ja tämä sopimus antaa yhteisölle oikeuden rajata yhteisen tullitariffin alanimikkeeseen 07.06 A kuuluvien tuotteiden tuonnissa kannettavan, enintään kuusi prosenttia tullattavan tuotteen arvosta olevan maksun tiettyihin määriin, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan talousyhteisön ja Brasilian liittotasavallan välinen Brasiliasta ja muista GATTin sopimuspuolina olevista maista lähtöisin olevan maniokin tuontia koskeva kirjeenvaihtona tehty sopimus. Sopimusteksti on tämän päätöksen liitteenä. 2 artikla Neuvoston puheenjohtajalla on oikeus nimittää henkilö, jolla on valtuudet allekirjoittaa sopimus yhteisöä sitovasti. Tehty Brysselissä 19 päivänä heinäkuuta 1982. Neuvoston puolesta Puheenjohtaja K. OLESEN
82/461/ETY: Neuvoston päätös, tehty 24 päivänä kesäkuuta 1982, muuttavien luonnonvaraisten eläinten suojelemista koskevan yleissopimuksen tekemisestä



Virallinen lehti nro L 210 , 19/07/1982 s. 0010 - 0022

Suomenk. erityispainos Alue 15 Nide 4 s. 0010

Espanjank. erityispainos: Luku 15 Nide 3 s. 0215

Ruotsink. erityispainos Alue 15 Nide 4 s. 0010

Portugalink. erityispainos: Luku 15 Nide 3 s. 0215



NEUVOSTON PÄÄTÖS, tehty 24 päivänä kesäkuuta 1982, muuttavien luonnonvaraisten eläinten suojelemista koskevan yleissopimuksen tekemisestä (82/461/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 235 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että Euroopan yhteisöjen ympäristöalan toimintaohjelmasta on päätetty 22 päivänä marraskuuta 1973 annetulla julistuksella(3), ja sitä on täydennetty 17 päivänä toukokuuta 1977 annetulla päätöslauselmalla(4); ympäristöpolitiikan tavoitteena yhteisössä, sellaisena kuin se on määritelty näissä säädöksissä, on parantaa elämän laatua ja suojella luonnonmukaista ympäristöä, neuvosto on antanut luonnonvaraisten lintujen suojelusta direktiivin 79/409/ETY(5), yhteisö on osallistunut neuvotteluihin muuttavien luonnonvaraisten eläinten suojelemista koskevan yleissopimuksen tekemiseksi, yhteisön on tehtävä yleissopimus, jotta se voi neuvotella tässä yleissopimuksessa tarkoitettujen alueellisten sopimusten tekemisestä silloin, kun näihin sopimuksiin sovelletaan yhteisölle direktiivin 79/409/ETY perusteella kuuluvaa yksinomaista toimivaltaa, yleissopimuksen tekeminen yhteisön toimesta ei edellytä mitään yhteisön yksinomaisen toimivallan laajentamista, sanotun kuitenkaan rajoittamatta sen toimesta myöhemmin annettavia säädöksiä, ottaen huomioon Grönlannin luonnon erityisen tilanteen ja sen väestön elinolot on syytä sulkea Grönlanti pois yleissopimuksen soveltamisalasta, ON PÄÄTTÄNYT SEURAAVAA: 1 artikla Hyväksytään Euroopan talousyhteisön puolesta yleissopimus Etelämantereen meren elollisten luonnonvarojen säilyttämisestä. Yleissopimuksen teksti on liitetty tähän päätökseen. 2 artikla Neuvoston puheenjohtaja huolehtii yleissopimuksen XVII artiklassa määrätyn liittymiskirjan tallettamisesta niiden alueiden osalta, joihin sovelletaan Euroopan talousyhteisön perustamissopimusta siinä vahvistetuin edellytyksin, ei kuitenkaan Grönlannin osalta. Tehty Luxemburgissa 24 päivänä kesäkuuta 1982. Neuvoston puolesta Puheenjohtaja F. AERTS (1) EYVL N:o C 327, 14.12.1981, s. 95 (2) EYVL N:o C 300, 18.11.1980, s. 15 (3) EYVL N:o C 112, 20.12.1973, s. 1 (4) EYVL N:o C 139, 13.6.1977, s. 1 (5) EYVL N:o L 103, 25.4.1979, s. 1
82/460/ETY: Neuvoston päätös, tehty 24 päivänä kesäkuuta 1982, Reinin suojelemista kemialliselta pilaantumiselta koskevan yleissopimuksen liitteen IV täydentämisestä



Virallinen lehti nro L 210 , 19/07/1982 s. 0008 - 0009

Suomenk. erityispainos Alue 11 Nide 10 s. 0116

Espanjank. erityispainos: Luku 15 Nide 3 s. 0213

Ruotsink. erityispainos Alue 11 Nide 10 s. 0116

Portugalink. erityispainos: Luku 15 Nide 3 s. 0213



NEUVOSTON PÄÄTÖS, tehty 24 päivänä kesäkuuta 1982, Reinin suojelemista kemialliselta pilaantumiselta koskevan yleissopimuksen liitteen IV täydentämisestä (82/460/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 235 artiklan, ottaa huomioon komission ehdotuksen(1), ottaa huomioon edustajakokouksen lausunnon(2), ottaa huomioon talous- ja sosiaalikomitean lausunnon(3), sekä katsoo, että Euroopan talousyhteisö on 25 päivänä heinäkuuta 1977 tehdyllä neuvoston päätöksellä 77/586/ETY(4) tehnyt Reinin suojelemista kemialliselta pilaantumiselta koskevan yleissopimuksen, jäljempänä "kemiallinen yleissopimus", ja Bernissä 29 päivänä huhtikuuta 1963 allekirjoitetun kansainvälistä komissiota Reinin suojelemiseksi pilaantumiselta, jäljempänä "kansainvälinen komissio", koskevan sopimuksen lisäsopimuksen, kemiallisen yleissopimuksen 5 artiklan mukaan kansainvälinen komissio ehdottaa rajaarvoja tiettyjen aineiden päästölle Reinin altaan pintavesiin tekemällä muutoksia yleissopimuksen liitteeseen IV; yleissopimuksen 14 artiklan mukaan näiden muutosten voimaantulo edellyttää sopimuspuolten yksimielistä hyväksyntää, kansainvälinen komissio on laatinut raja-arvoja elohopealle kemiallisen yleissopimuksen liitteen IV täydennykseksi tarkoitetussa suosituksessa, ja yhteisön olisi kemiallisen yleissopimuksen sopimuspuolena hyväksyttävä tämä suositus, ON PÄÄTTÄNYT SEURAAVAA: 1 artikla Hyväksytään Euroopan talousyhteisön puolesta Reinin suojelemiseksi pilaantumiselta perustetun kansainvälisen komission suositus, joka on tarkoitettu Bonnissa 3 päivänä joulukuuta 1976 allekirjoitetun Reinin suojelemista kemialliselta pilaantumiselta koskevan yleissopimuksen liitteen IV täydennykseksi. Suosituksen teksti on tämän päätöksen liitteenä. 2 artikla Neuvoston puheenjohtaja ilmoittaa Sveitsin valaliiton hallitukselle 1 artiklassa tarkoitetun suosituksen hyväksymisestä kemiallisessa yleissopimuksessa vahvistettua menettelyä noudattaen. Tehty Luxemburgissa 24 päivänä kesäkuuta 1982. Neuvoston puolesta Puheenjohtaja F. AERTS (1) EYVL N:o C 180, 18.7.1980, s. 10 (2) EYVL N:o C 291, 10.11.1980, s. 57 (3) EYVL N:o C 348, 31.12.1980, s. 1 (4) EYVL N:o L 240, 19.9.1977, s. 51
82/505/ETY: Neuvoston päätös, tehty 12 päivänä heinäkuuta 1982, linja-autoilla tapahtuvaa satunnaista kansainvälistä matkustajaliikennettä koskevasta sopimuksesta (ASOR)



Virallinen lehti nro L 230 , 05/08/1982 s. 0038 - 0038

Suomenk. erityispainos Alue 7 Nide 3 s. 0003

Espanjank. erityispainos: Luku 07 Nide 3 s. 0042

Ruotsink. erityispainos Alue 7 Nide 3 s. 0003

Portugalink. erityispainos: Luku 07 Nide 3 s. 0042



NEUVOSTON PÄÄTÖS, tehty 12 päivänä heinäkuuta 1982, linja-autoilla tapahtuvaa satunnaista kansainvälistä matkustajaliikennettä koskevasta sopimuksesta (ASOR) (82/505/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että linja-autoilla tapahtuvaa satunnaista kansainvälistä matkustajaliikennettä koskevasta sopimuksesta (ASOR) neuvoteltiin Euroopan talousyhteisön puolesta komission sekä Itävallan, Espanjan, Suomen, Norjan, Portugalin, Ruotsin, Sveitsin ja Turkin välillä neuvoston antamien neuvotteludirektiivien mukaisesti, ja ASOR-sopimus helpottaa osaltaan satunnaisen liikenteen harjoittamista ja edistää turismia Länsi-Euroopassa, ON PÄÄTTÄNYT SEURAAVAA: 1 artikla Linja-autoilla tapahtuvaa satunnaista kansainvälistä matkustajaliikennettä koskeva sopimus (ASOR) sekä sen päätösasiakirjaan liitetyt ilmoitukset hyväksytään Euroopan talousyhteisön puolesta. Edellä 1 kohdassa tarkoitetut asiakirjat ovat tämän päätöksen liitteenä. 2 artikla Neuvoston puheenjohtaja tallettaa sopimuksen (1) 18 artiklassa tarkoitetut asiakirjat. Tehty Brysselissä 12 päivänä heinäkuuta 1982. Neuvoston puolesta Puheenjohtaja J. NØRGAARD () EYVL N:o C 31, 8.2.1982, s. 1 () EYVL N:o C 182, 19.7.1982, s. 27 () Lausunto on annettu 26 päivänä toukokuuta 1982. (1) Neuvoston sihteeristö julkaisee sopimuksen voimaantulopäivän Euroopan yhteisöjen virallisessa lehdessä.
82/728/ETY: Neuvoston päätös, tehty 26 päivänä lokakuuta 1982, tullitariffeja ja kauppaa koskevan yleissopimuksen (GATT) 28 artiklan mukaisesti neuvotellun sen 21 luettelossa mainittuja tariffimyönnytyksiä koskevan Euroopan talousyhteisön ja Indonesian sopimuksen tekemisestä



Virallinen lehti nro L 310 , 06/11/1982 s. 0022 - 0022

Suomenk. erityispainos Alue 11 Nide 10 s. 0147

Espanjank. erityispainos: Luku 11 Nide 16 s. 0098

Ruotsink. erityispainos Alue 11 Nide 10 s. 0147

Portugalink. erityispainos: Luku 11 Nide 16 s. 0098



NEUVOSTON PÄÄTÖS, tehty 26 päivänä lokakuuta 1982, tullitariffeja ja kauppaa koskevan yleissopimuksen (GATT) 28 artiklan mukaisesti neuvotellun sen 21 luettelossa mainittuja tariffimyönnytyksiä koskevan Euroopan talousyhteisön ja Indonesian sopimuksen tekemisestä (82/728/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission suosituksen, sekä katsoo, että Indonesia on tullitariffeja ja kauppaa koskevan yleissopimuksen (GATT) 28 artiklan mukaisesti ilmoittanut aikomuksestaan purkaa kaikki sen 21 luettelossa mainitut tariffimyönnytykset Indonesian tullitariffin uudelleen laatimisen vuoksi, ja komissio on neuvotellut Indonesian kanssa GATTin 28 artiklan mukaisesti, sillä yhteisö on näiden myönnytysten suora edunsaaja tai pääasiallinen antaja; kyseisen maan kanssa on saatu aikaan tyydyttävä sopimus, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan talousyhteisön ja Indonesian GATTin 28 artiklan mukaisesti neuvoteltu sen 21 luettelossa mainittujen tariffimyönnytysten muuttamista koskeva sopimus. Sopimusteksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti. Tehty Luxemburgissa 26 päivänä lokakuuta 1982. Neuvoston puolesta Puheenjohtaja U. ELLEMANN-JENSEN